Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για τον καθορισμό των διορθωτικών συντελεστών που εφαρμόζονται από 1ης Ιανουαρίου 2000 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτες χώρες

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

I. Με τον κανονισμό αριθ. 3019/87 της 5ης Οκτωβρίου 1987, ο κανονισμός υπηρεσιακής κατάστασης τροποποιήθηκε με την προσθήκη ενός παραρτήματος Χ που περιλαμβάνει ειδικές διατάξεις και παρεκκλίσεις που εφαρμόζονται στους υπαλλήλους των Ευρωπαϊκών Κοινοτήτων που είναι τοποθετημένοι σε τρίτες χώρες. Ιδιαίτερα, εγκαθιδρύθηκε ένα ειδικό σύστημα χρηματικών απολαβών, και τα άρθρα 11, 12 και 13 του νέου παραρτήματος αναφέρονται στις αποδοχές των υπαλλήλων που είναι τοποθετημένοι στις εν λόγω χώρες. Σύμφωνα με το εν λόγω σύστημα, οι αποδοχές καταβάλλονται σε βελγικά φράγκα στο Βέλγιο, αλλά μπορούν επίσης - εξ ολοκλήρου ή εν μέρει - να καταβάλλονται στο νόμισμα της χώρας τοποθέτησης.

Στην τελευταία αυτή περίπτωση, εφαρμόζεται διορθωτικός συντελεστής στο τμήμα των αποδοχών που καταβάλλεται σε τοπικό νόμισμα. Σύμφωνα με το άρθρο 13 του εν λόγω παραρτήματος, το Συμβούλιο της Ευρωπαϊκής Ένωσης καλείται να καθορίζει, κάθε έξι μήνες, τους διορθωτικούς συντελεστές που εφαρμόζονται στις τρίτες χώρες.

Η παρούσα πρόταση αφορά τον καθορισμό των διορθωτικών συντελεστών που εφαρμόζονται στις τρίτες χώρες με ισχύ από 1ης Ιανουαρίου 2000. Οι επιπτώσεις στον προϋπολογισμό είναι στην πράξη αμελητέες έναντι του συνολικού προϋπολογισμού λειτουργίας των αντιπροσωπειών.

II. Με τον κανονισμό (ΕΟΚ, Ευρατόμ, ΕΚΑΧ) αριθ. 2175/88 της 18ης Ιουλίου 1988, το Συμβούλιο της Ευρωπαϊκής Ένωσης αποφάσισε για τους πρώτους διορθωτικούς συντελεστές που εφαρμόζονταν από τις 10 Οκτωβρίου 1987. Οι εν λόγω διορθωτικοί συντελεστές καθορίζονταν στη συνέχεια από το Συμβούλιο της Ευρωπαϊκής Ένωσης κάθε έξι μήνες και, για τελευταία φορά, καθορίστηκαν με τον κανονισμό αριθ. 376/2000, της 17ης Φεβρουαρίου 2000, που ίσχυε από την 1η Ιουλίου 1999.

Το σύστημα των αποδοχών εκτός Κοινότητας βασίζεται στην αρχή της ισοδυναμίας της αγοραστικής δύναμης μεταξύ των αποδοχών που καταβάλλονται σε τοπικό νόμισμα στους υπαλλήλους που υπηρετούν στις αντιπροσωπείες και των αποδοχών των υπαλλήλων που υπηρετούν στις Βρυξέλλες.

Η εφαρμογή αυτής της αρχής βασίζεται στον υπολογισμό των οικονομικών ισοτιμιών από την Στατιστική Υπηρεσία των Ευρωπαϊκών Κοινοτήτων. Ο διορθωτικός συντελεστής προκύπτει από τη διαίρεση της αξίας της οικονομικής ισοτιμίας δια της συναλλαγματικής ισοτιμίας. Η κύρια εργασία για τον καθορισμό των διορθωτικών συντελεστών συνίσταται επομένως στον υπολογισμό των οικονομικών ισοτιμιών μεταξύ των διαφόρων τόπων εργασίας και των Βρυξελλών.

Οι λογιστικές τιμές που χρησιμοποιούνται είναι οι τιμές του μηνός Δεκεμβρίου 1999.

Ο πίνακας Α αναφέρει για κάθε τόπο τοποθέτησης διαδοχικά την οικονομική ισοτιμία που εφαρμοζόταν το μήνα Ιανουάριο 2000, όπως υπολογίστηκε από την Στατιστική Υπηρεσία των Ευρωπαϊκών Κοινοτήτων, τη συναλλαγματική ισοτιμία που έχει επιλεγεί και τον διορθωτικό συντελεστή που προκύπτει από αυτήν, και που εφαρμοζόταν την 1η Ιανουαρίου 2000.

Ο πίνακας Β αναφέρει για κάθε τόπο τοποθέτησης την εξέλιξη σε εκατοστιαία αναλογία των αριθμητικών στοιχείων που περιλαμβάνονται στον πίνακα Α σε σχέση με το προηγούμενο εξάμηνο.

ΠΑΡΑΡΤΗΜΑ

ΠΙΝΑΚΑΣ A

>ΘΕΣΗ ΠIΝΑΚΑ>

ΠΑΡΑΡΤΗΜΑ

ΠΙΝΑΚΑΣ B

>ΘΕΣΗ ΠIΝΑΚΑ>

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για τον καθορισμό των διορθωτικών συντελεστών που εφαρμόζονται από 1ης Ιανουαρίου 2000 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτες χώρες

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη :

τη συνθήκη για την ίδρυση της Ευρωπαϊκής Κοινότητας,

τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται στο λοιπό προσωπικό των εν λόγω Κοινοτήτων, που καθορίστηκαν με τον κανονισμό (ΕΟΚ, Ευρατόμ, ΕΚΑΧ) αριθ. 259/68 [1] και τροποποιήθηκαν τελευταία από τον κανονισμό (ΕΚ, Ευρατόμ, ΕΚΑΧ) αριθ. 2700/1999 [2], και ιδίως το άρθρο 13, πρώτο εδάφιο, και το παράρτημα Χ,

[1] ΕΕ L 56 της 04.03.1968, σ. 1.

[2] ΕΕ L 372 της 21.12.1999, σ. 1.

την πρόταση της Επιτροπής,

Εκτιμώντας τα εξής :

(1) Πρέπει να ληφθεί υπόψη η εξέλιξη του κόστους διαβίωσης στις χώρες εκτός Κοινότητας και να καθοριστούν, κατά συνέπεια, με ισχύ από 1ης Ιανουαρίου 2000, οι διορθωτικοί συντελεστές που εφαρμόζονται στις αποδοχές που καταβάλλονται, στο νόμισμα της χώρας τοποθέτησης, στους υπαλλήλους που είναι τοποθετημένοι σε τρίτες χώρες.

(2) Σύμφωνα με τους όρους του παραρτήματος Χ του Κανονισμού Υπηρεσιακής Κατάστασης, το Συμβούλιο καθορίζει κάθε έξι μήνες τους διορθωτικούς συντελεστές και θα πρέπει, κατά συνέπεια, να καθορίσει νέους διορθωτικούς συντελεστές για τα προσεχή εξάμηνα.

(3) Οι διορθωτικοί συντελεστές που αφορούν την περίοδο από 1ης Ιανουαρίου 2000 και αποτέλεσαν αντικείμενο πληρωμής με βάση προηγούμενο κανονισμό θα μπορούσαν να συνεπάγονται προσαρμογές των αποδοχών με αναδρομική ισχύ (θετικές ή αρνητικές).

(4) Πρέπει να προβλεφθεί αναδρομική καταβολή διορθωτικού ποσού σε περίπτωση αύξησης που οφείλεται στους διορθωτικούς συντελεστές.

(5) Πρέπει να προβλεφθεί επιστροφή των αχρεωστήτως καταβληθέντων ποσών σε περίπτωση μείωσης που οφείλεται σ' αυτούς τους διορθωτικούς συντελεστές για την περίοδο που περιλαμβάνεται μεταξύ της 1ης Ιανουαρίου 2000 και της ημερομηνίας της απόφασης του Συμβουλίου που καθορίζει τους διορθωτικούς συντελεστές που εφαρμόζονται από 1ης Ιανουαρίου 2000.

(6) Ωστόσο, για να υπάρξει αναλογία σε σχέση με τους διορθωτικούς συντελεστές που εφαρμόζονται στο εσωτερικό της Κοινότητας στις αποδοχές και τις συντάξεις των υπαλλήλων και του λοιπού προσωπικού των Ευρωπαϊκών Κοινοτήτων, θα πρέπει να προβλεφθεί ότι ενδεχόμενη επιστροφή μπορεί να αφορά μόνον την περίοδο των έξι μηνών κατ' ανώτατο όριο πριν από την απόφαση καθορισμού και ότι οι επιπτώσεις τους μπορούν να κλιμακωθούν σε μια μέγιστη περίοδο δώδεκα μηνών από την ημερομηνία της εν λόγω απόφασης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο πρώτο

Με ισχύ από 1ης Ιανουαρίου 2000, οι διορθωτικοί συντελεστές που εφαρμόζονται στις αποδοχές που καταβάλλονται στο νόμισμα της χώρας τοποθέτησης καθορίζονται όπως αναφέρεται στο παράρτημα.

Οι συναλλαγματικές ισοτιμίες που χρησιμοποιούνται για τον υπολογισμό αυτών των αποδοχών είναι οι ισοτιμίες που χρησιμοποιούνται για την εκτέλεση του γενικού προϋπολογισμού της Ευρωπαϊκής Ένωσης κατά το μήνα που προηγείται της ημερομηνίας η οποία αναφέρεται στο πρώτο εδάφιο.

Άρθρο 2

Σύμφωνα με το άρθρο 13, πρώτο εδάφιο, του παραρτήματος Χ του Κανονισμού Υπηρεσιακής Κατάστασης, το Συμβούλιο καθορίζει κάθε έξι μήνες τους διορθωτικούς συντελεστές. Θα καθορίσει, κατά συνέπεια, νέους διορθωτικούς συντελεστές με ισχύ από 1ης Ιουλίου 2000.

Τα θεσμικά όργανα θα προβούν σε αναδρομικές πληρωμές σε περίπτωση αύξησης των αποδοχών λόγω της εφαρμογής αυτών των διορθωτικών συντελεστών.

Για την περίοδο μεταξύ 1ης Ιανουαρίου 2000 και της ημερομηνίας της απόφασης του Συμβουλίου που καθορίζει τους διορθωτικούς συντελεστές που εφαρμόζονται από 1ης Ιανουαρίου 2000, τα όργανα θα προβούν σε αναδρομικές αρνητικές αναπροσαρμογές των αποδοχών σε περίπτωση μείωσης που οφείλεται στην εφαρμογή αυτών των διορθωτικών συντελεστών.

Οι εν λόγω αναδρομικές αναπροσαρμογές που συνεπάγονται επιστροφή των αχρεωστήτως καταβληθέντων ποσών θα μπορούν, ωστόσο, να αφορούν μόνο μια περίοδο έξι μηνών κατ' ανώτατο όριο πριν από την απόφαση καθορισμού, και η ανάκτηση αυτή θα μπορεί να κλιμακωθεί σε μια μέγιστη περίοδο δώδεκα μηνών από την ημερομηνία της απόφασης αυτής.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, [...]

Για το Συμβούλιο

Ο Πρόεδρος

ΠΑΡΑΡΤΗΜΑ

>ΘΕΣΗ ΠIΝΑΚΑ>

ΔΗΜΟΣΙΟΝΟΜΙΚΟ ΔΕΛΤΙΟ

1. ΤΙΤΛΟΣ ΤΗΣ ΕΝΕΡΓΕΙΑΣ

Πρόταση κανονισμού του Συμβουλίου για τον καθορισμό των διορθωτικών συντελεστών που εφαρμόζονται από 1ης Ιανουαρίου 2000 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτες χώρες.

2. ΣΧΕΤΙΚΟ ΚΟΝΔΥΛΙΟ ΤΟΥ ΠΡΟΫΠΟΛΟΓΙΣΜΟΥ

A 6000

3. ΝΟΜΙΚΗ ΒΑΣΗ

Άρθρα 12 και 13 του παραρτήματος Χ του Κανονισμού Υπηρεσιακής Κατάστασης.

4. ΔΗΜΟΣΙΟΝΟΜΙΚΗ ΕΠΙΠΤΩΣΗ

4.1 Προσωρινό ποσό των πραγματικών 84 143 000 EUR δαπανών για το 2000 (7 011 917 EUR ανά μήνα) (1)

4.2 Υπολογισμός της επίπτωσης των διορθωτικών συντελεστών του Ιανουαρίου 2000 +76 781 EUR(2)

4.3 Υπολογιζόμενη εξαμηνιαία δαπάνη [(2) x 6] +460 686 EUR

4.4 Επίπτωση σε σχέση με το προσωρινό ποσό- των πραγματικών δαπανών [(2) : (1)] + 1,095%

Αυτή η δημοσιονομική επίπτωση δεν περιλαμβάνει την επίπτωση που απορρέει από τους ενδιάμεσους διορθωτικούς συντελεστές που καθορίζονται, κάθε μήνα, από την Ευρωπαϊκή Επιτροπή.